پڕۆگرامەکە ئەو کەسایەتییە سەنگینانە میوان دەکات کە زانا و بیرمەندن لە بوارەکەی خۆیاندا و توانیویانە کەسایەتیەکی بەهێز بن لە بوارەکەی خۆیاندا لە نێو کۆمەڵگا و وە جێگای شانازی میلەتێک بن هەر کەسە و لەو بوارەی کە کاری تێدا دەکات و خزمەتی تێدا کردوە ..
چ لە بوارەکانی هونەر و سیاسەت و ئاین و کۆمەڵایەتی بێت یا هەر کەسێک کە سودمەندی یەکەم لێی کۆمەڵگا بوبێ ..
لەناو پرۆگرام ئەو کەسە میوان دەبێ و باسی ژیان و لایەنە دیار و نادیارەکانی ئەم کەسە دەکەین و ڕێگای سەرکەوتنی ئەو باس دەکرێ ، وە چەندین داتا تۆمار دەکرێن کە لە دوای نەمانیشی دەبێتە ئەرشیفێکی گرنگی ئەو وە هەروەها چەندین بڕگەی تر
بڕگە و بەشەکانی بەرنامە
ئامادەکردن و بەرهەم هێنانی دیکۆ درامایەک وەک فلمێکی کورت لەسەر ژیان و خەباتی ئەو کەسایەتیە لە ڕۆژی لە دایک بونی تا ئێستا دەکرێت بە فلم و بە بێ بەشداری خۆی تێیدا . بەڵکو کەسانی پسپۆر لە سینەمادا ئەم دیکۆ درامایە بەرهەم دەهێنن بە کارەکتەرو لێکچونی نزیک لە کەسایەتیەکە
بڕگەی سورپرایز بۆ هەر کەسایەتیەک کە میوانی بەرنامە دەبێت و لە بوارەکەی خۆیدا ، هاوڕێیەکی یا کەسێکی نزیکی یا هەر کەسێک کە لە کۆنەوە تا ئێستا هاوڕێیەتی و تێکەڵی لەگەڵدا هەیە دەیهێنینە ناو ستۆدیۆ و یاخود بە شێوەیەک لە شێوەکان بەشدار دەبێت لەگەڵمان و ئاشنا دەبێت بە میوانی بەرنامەکەمان ..